బూరగడ్డ వేదవ్యాస్

బూరగడ్డ వేదవ్యాస్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ ఎమ్మెల్యే . ఆయన పెడన నియోజకవర్గం నుండి 2 సార్లు ఎమ్మెల్యేగా పనిచేశాడు.

జననం, విద్యాభాస్యం 
బూరగడ్డ వేదవ్యాస్‌ 1959 సెప్టెంబరు 26లో భీమవరంలో జన్మించాడు. ఆయన 10వ తరగతి వరకు మచిలీపట్నంలో పూర్తి చేశాడు. వేదవ్యాస్‌ హైదరాబాద్ ఎ.వి.కాలేజ్ లో బి.ఎ పూర్తి చేసి, ఏలూరు లోని సీఏ కాలేజ్ నుండి బిఎల్ పూర్తి చేసి కొంతకాలం మచిలీపట్నంలో న్యాయవాదిగా పనిచేశాడు.

రాజకీయ జీవితం
బూరగడ్డ వేదవ్యాస్‌ 1985లో కాంగ్రెస్ పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో పోటీ చేసి ఓటమి పాలయ్యాడు. ఆయన 1989లో జరిగిన అసెంబ్లీ ఎన్నికల్లో కాంగ్రెస్ పార్టీ తరపున మల్లేశ్వరం నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కాగిత వెంకట్రావు పై 23801 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. బూరగడ్డ వేదవ్యాస్‌ 1993 డిసెంబరు 29 నుండి 1994 డిసెంబరు 10 వరకు ఆంధ్రప్రదేశ్ అసెంబ్లీ డిప్యూటీ స్పీకర్ గా పనిచేశాడు.

బూరగడ్డ వేదవ్యాస్‌ 2009లో కాంగ్రెస్ పార్టీకి రాజీనామా చేసి చిరంజీవి స్థాపించిన ప్రజారాజ్యం పార్టీలో చేరి 2011 ఫిబ్రవరి 6న పీఆర్పీలో పార్టీని కాంగ్రెస్‌లో విలీనం చేయడంతో ఆయన తిరిగి కాంగ్రెస్ పార్టీలో చేరాడు. వేదవ్యాస్ లో 2014 ఏప్రిల్ 12న వైఎస్సార్ కాంగ్రెస్ పార్టీలో చేరాడు. ఆయన 2014లో జరిగిన అసెంబ్లీ ఎన్నికల్లో వైఎస్సార్ సీపీ నుండి పెడన నియోజకవర్గం నుండి పోటీ చేసి ఓటమి పాలయ్యాడు. వేదవ్యాస్‌ వైఎస్సార్ కాంగ్రెస్ పార్టీకి రాజీనామా చేసి 2016 అక్టోబరు 22లో తెలుగుదేశం పార్టీలో చేరాడు. ఆయన తెలుగుదేశం ప్రభుత్వంలో మచిలీపట్నం అర్బన్‌ డెవలప్‌మెంట్‌ అథారిటీ (ముడా) చైర్మన్‌గా పనిచేశాడు.

పోటీ చేసిన నియోజకవర్గాలు 
సంవత్సరంనియోజకవర్గం పేరునియోజకవర్గం రకంగెలుపొందిన అభ్యర్థి పేరుపార్టీఓట్లుప్రత్యర్థి పేరుపార్టీఓట్లుఫలితం2014పెడన జనరల్ కాగిత వెంకట్రావు తెలుగుదేశం పార్టీ 71779బూరగడ్డ వేదవ్యాస్‌వైఎస్సార్ కాంగ్రెస్ పార్టీ 58085 గెలుపు2004మల్లేశ్వరం జనరల్ బూరగడ్డ వేదవ్యాస్‌కాంగ్రెస్ పార్టీ65300 కాగిత వెంకట్రావు తెలుగుదేశం పార్టీ 41499ఓటమి1999 మల్లేశ్వరం జనరల్ కాగిత వెంకట్రావు తెలుగుదేశం పార్టీ 49310బూరగడ్డ వేదవ్యాస్‌కాంగ్రెస్ పార్టీ 48641	గెలుపు1994 మల్లేశ్వరం జనరల్ కాగిత వెంకట్రావు తెలుగుదేశం పార్టీ50791బూరగడ్డ వేదవ్యాస్‌కాంగ్రెస్ పార్టీ42680	గెలుపు1989 మల్లేశ్వరం జనరల్ బూరగడ్డ వేదవ్యాస్‌కాంగ్రెస్ పార్టీ	48837కాగిత వెంకట్రావు తెలుగుదేశం పార్టీ 43839ఓటమి1985 మల్లేశ్వరం జనరల్ కాగిత వెంకట్రావు తెలుగుదేశం పార్టీ38518బూరగడ్డ వేదవ్యాస్‌కాంగ్రెస్ పార్టీ 	37289గెలుపు

మూలాలు

వర్గం:ఆంధ్రప్రదేశ్ వ్యక్తులు
వర్గం:కృష్ణా జిల్లా వ్యక్తులు
వర్గం:కృష్ణా జిల్లా రాజకీయ నాయకులు
వర్గం:1959 జననాలు